पहला वाक्‍य Son of Lesser GOD (यानी छोटे भगवान के बच्‍चे) इसलिए निरर्थक है क्योंकि प्रभु हर रूप में एक ही हैं । वे तो एक शक्ति, एक परब्रह्म हैं जो अलग अलग नामों से जाने और पुकारे जाते हैं । प्रभु दो हैं ही नहीं तो फिर बड़े भगवान और छोटे भगवान की बात हो ही नहीं सकती । हर धर्म में एक ही परमात्‍मा को भिन्‍न भिन्‍न रूपों में देखा जाता है । भिन्‍न भिन्‍न प्रार्थना की परम्परा है, तरीके हैं । पर हर प्रार्थना उस एक परमात्‍मा तक ही पहुँचती है । किसी भी धर्म के भगवान दूसरे धर्म के भगवान से छोटे या बड़े नहीं हो सकते क्योंकि वे मूलत: एक ही हैं । एक के ही अनेक नाम, अनेक रूप । तो फिर रूप और नाम के कारण कोई एक दूसरे से छोटा या बड़ा नहीं हो सकता ।